U ponedjeljak navečer u zagrebačkom Kaptol centru počeo je Toyota Fashion Week Zagreb koji će ljubiteljima mode ponuditi razna događanja do 27. svibnja. Tjedan mode svojim su kreacijama otvorile tri dizajnerice - XD Xenia Design, Mandali Mendrilla i Cadieux.

Prošlogodišnjim spajanjem dva najvažnija imena domaće mode, Cro a portera te svjetskog lanca međunarodnog tjedna mode Fashion Weeka Zagreb u jedinstveni projekt Fashion Week Zagreb, ova dva projekta ove sezone slave 15. rođendan. Događanje je najavljeno kampanjom New Face koje najavljuje novo lice i ruho te koncept projekta, a to je ekskluzivno modno predstavljanje domaćih i stranih dizajnera.

Čak trideset sezona Fashion Weeka Zagreb i Cro a portera Zagreb ovaj će put slavljenički obilježiti odabrani domaći i strani dizajneri te modni brendovi kroz niz aktivnosti. Samostalne modne revije, premijera 1. hrvatskog modnog dokumentarnog filma te humanitarno događanje samo su neke od njih.

Nove modne kolekcije ovaj će tjedan predstaviti domaći dizajneri XD Xenia Design, Matija Vuica, Nebo, Stolnik, Larie by Marina Lacković Matić powered by Keune, Twins by Begović i Štimac, Jet lag, Clara Cadieux, Lore, Tara, [an-estetik], Irena Berišić Turk za Hope fashion i gosti Mandali Mendrilla, Atelier Terra Urbana iz Ljubljane i Milica Opačić iz Beograda.

Također, TFWZ odat će počast nedavno preminuloj neprežaljenoj Ivani Popović, velikoj neponovljivoj zvijezdi Fashion Weeka Zagreb retrospektivnom revijom.

RASPORED REVIJA

15. 05. 2017. ponedjeljak

XD Xenia design

Mandali Mandrilla /Belgija

Cadieux

17. 05. 2017. srijeda

Stolnik

Tara

[an-estetik]

18. 05. 2017. četvrtak

Larie by Marina Lacković Matić powered by KEUNE

Hope fashion by Irena Berišić Turk

Atelier Terra Urbana /Ljubljana

19. 05. 2017. petak

Twins by Begović&Štimac

Jet lag

Lore

Milica Opačić /Beograd

Nebo